228 : MONOCOTYLEDONEAE. |, AECHMEA. 
bracteolis florigeris usque ad 5 mm. longis, fere omnino in spinulas 
subatras mutalis. Sepala ad 6 mm. longa, dorso densiuscule brevi- 
terque ferrugineo-pilosa, apice in spinam atram, 3 mm. longam pro- 
ducta, quam maxime asymmetrica. Petala ex sicco rubentia, + 11 mm. 
longa, ligulis fere integerrimis. Stamina petalis paullo breviora; 
filamentis apicem versus permanifeste dilatatis, ser. II. altiuscule cum 
petalis connatis; antheris subellipticis, apice peracutis, = 2,5 mm. 
longis, supra medium dorsifixis. Ovarium eleganter ellipsoideum, 
apice manifeste constrictum, ad 8 mm. longum; tubo epigyno bre- 
vissimo ; stylo antheras subæquante ; stigmatibus contortis. 
Bolivia, dept. Santa Cruz : Castelnau. (V. s. in herb. Paris.) 
45. Ae. Chantini (Bak. Brom. 49); inflorescentia dense bipinna- 
tim panniculata, e ramulis valde abbreviatis, paucifloris, omnibus 
fertilibus composita; bracteolis florigeris ovatis, haud mucronatis; 
floribus sessilibus, petalis neglectis ad 25 mm. longis; sepalis apice 
` haud mucronatis. — Mez in Fl. bras. p. 338. — Billbergia Chantini 
Carr. in Rev. hort. 1878, p. 112 f. 22 et 1880, f. 54-56. 
- Folia 10-12 utriculatim rosulata, lorata, pedalia, ad 50 mm. lata, 
firma, apice rotundata impositeque valide mucronata, margine den- 
siuscule dentibus minutis armata, dorso latissime transverse albo- 
vittata. Scapus folia subæquans, vaginis superioribus late lanceclatis, 
fulgide rubris auctus. Inflorescentia dense ovoidea, ad 0,2 m. longa, 
ramulis erecto-patentibus, inferioribus ad 50 mm. longis; bracteolis 
florigeris 10 mm. longis. Sepala oblongo-lanceolata, cum ovario 
aurantiaca. Petala angusta. | 
Brasilia septentrionalis, ad Amazonum flumen. (N. v., sed ex ic. cit. 
absque dubio speciebus duabus sequentibus satis affinis.) 
46. Ae. Melinonii (Hook. Bot. Mag. t. 5235); vaginis scapalibus 
integerrimis; inflorescentia tripinnatim panniculata brevi, ex ramulis 
quam flores brevioribus, omnibus fertilibus, laxe + 4-floris composita ; 
bracteolis florigeris minutis, e late cordato-reniformi in spinulam 
parvam acuminatis, integerrimis, margine cum axi haud connatis; 
floribus sessilibus, ad 30 mm. longis; sepalis liberis, apice breviter 
mucronatis; petalis rubris, apice rotundatis, basi ligulatis ; ovario 
glabro ; placentis loculis apice affixis ; ovulis perlonge caudatis.— Carr. 
in Rev. hort. 1880, p. 390c.f.; Bak. Brom. p.33. — Hohenbergia Meli- 
nonii Bak. in Saund. Ref. bot.sub. t. 284. — Ae. Jenmani Bak. in Journ. 
Bot. 1882, p. 329. 
Folia ad 20 utriculatim rosulata, hasi in vaginam eximiam, sub- 
